hu de hu hu hu hu hu hu en hu eo hu hu en hbs_lat hu hu en hu hu hu en hu hu hu hu hu hu en en hu de de en hu hu hu hu hu hu hu hu hu hu hu hu en
Új magyar "app" forradalmasíthatja a mobilos társkeresést – CCO Magazin
Új mobilos kommunikációs lehetőségről kapott hírt a CCO Magazin szerkesztősége, amit szívesen bemutatunk a kommunikációs szakembereknek, ugyanis a fejlesztők szerint alapjaiban írja át a mobilos randizás műfaját egy Jingle nevű magyar fejlesztésű alkalmazás.
Mi is az a Jingle?
Az app kombinálja a Tinder azonnaliságát az összetettebb netes társkeresők pszichológiai tesztjével. Így az érdeklődési kör és a személyiség alapján értékeli a felhasználókat és megmutatja, hogy a potenciális partnerek mennyire passzolnak össze.
A Jingle egy teljesen új irányt jelent a mobilos társkeresésben: a pártalálás sikerességét a jelenleg elérhető alkalmazásokkal szemben nemcsak a profilfotók értékelésén alapuló, sokszor félrevezető „első blikkes” szimpátiára bízza, hanem a személyiség alapján jósolja meg, hogy a júzernek kivel van jó esélye az egymásra találásra.
A program első lépésként egy rövid, képeken alapuló, kilenc kérdéses teszt segítségével térképezi fel a felhasználók személyiségprofilját és érdeklődési körét. Ez alapján megmutatja, hogy a párkereső a fotók alapján szimpatikus, kiválasztott partnerjelölttel mennyire illik össze.
Jingle-Meter: a mobil randi guru
A fejlesztők a Jingle személyiségértékelő rendszerét pszichológusok által végzett kutatások és többkörös tesztidőszak eredményeként tökéletesítették, a potenciális párok értékelését pedig egy komplex algoritmus végzi. Az alkalmazásba épített Jingle-Meter funkció százalékban kifejezve mutatja meg az összeillés mértékét – a Jingle Teszt eredménye, az érdeklődési körök és egyéb statisztikai adatok alapján.
Tuti randi tippek extraként
Az egymásra találó párjelöltek számára az alkalmazás a teszt eredményeit, illetve a Facebook profilokat értékelve a közös preferenciákra, érdeklődési körre alapozva randi helyszíneket és programötleteket is javasol. Az alkalmazás pedig folyamatosan bővülni fog további hasznos funkciókkal is.
Saját szükségletből jött az ötlet
A magyar fiatalokból álló fejlesztőcsapat saját szükségletből kiindulva kezdte el 2014 januárjában a Jingle fejlesztését. Egy gyorsan használható, személyesebb, elsősorban az Y generációi igényeire szabott megoldást kerestek a pártalálásra, ami kombinálja a piacon elérhető társkereső appok és weboldalak előnyeit. Az alkalmazás ingyenesen letölthető, egyelőre iOS készülékeken fut, az Android-os verzió fejlesztése jelenleg is zajlik. A fejlesztők középtávon mindenképpen szeretnének a nemzetközi piacon és főleg az USA-ban is berobbanni az applikációval.
Szerkesztőségünk kíváncsian várja a felhasználók tapasztalatait.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin